PRIENŲ RAJONO SAVIVALDYBĖS administracijos

BENDRASIS skyrius

Biudžetinė įstaiga, Laisvės a. 12, LT-59126 Prienai,	tel. (8 658) 03 716, el. p. dziuginta.mikalauskiene@prienai.lt.

Duomenys kaupiami ir saugomi Juridinių asmenų registre, kodas 288742590

_______________________________________________________________________________

Prienų rajono savivaldybės tarybai

SPRENDIMO „DĖL LEIDIMO PRIENŲ RAJONO SAVIVALDYBĖS ADMINISTRACIJAI ĮSIGYTI AUTOBUSĄ“ PROJEKTO AIŠKINAMASIS RAŠTAS

Sprendimo projekto tikslai ir uždaviniai:

Leisti Prienų rajono savivaldybės administracijai (toliau – Administracija) įsigyti 24 arba daugiau vietų autobusą, kurio vertė ne didesnė kaip 100 000 Eur (su pridėtinės vertės mokesčiu). Administracijos įsigytas autobusas bus perduotas Prienų rajono savivaldybės kūno kultūros ir sporto centrui (toliau – Prienų KKSC) šios įstaigos veiklai ir funkcijoms vykdyti.

Siūlomos teisinio reguliavimo nuostatos:

Prienų rajono savivaldybės tarybos sprendimo projektas parengtas vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, 12 straipsnio 1 dalimi ir Lietuvos Respublikos vietos savivaldos įstatymo 63 straipsnio 2 dalimi, kuriuose nustatyta, kad savivaldybės turtas įgyjamas pagal sandorius, o savivaldybei nuosavybės teise priklausančio turto savininko funkcijas, susijusias su savivaldybei nuosavybės teise priklausančiu turtu, remdamasi įstatymais įgyvendina savivaldybės taryba.

Laukiami rezultatai:

Priėmus sprendimą leisti Administracijai įsigyti autobusą ir jį perdavus Prienų KKSC, bus užtikrintas sklandus šios įstaigos veiklos vykdymas, nustatytų funkcijų įgyvendinimas. Šiuo metu Prienų KKSC turimas automobilis yra nusidėvėjęs ir per mažas, todėl netinkamas įstaigos veiklai vykdyti.

Lėšų poreikis ir šaltiniai:

100 000 Eur – iš Prienų savivaldybės administracijai skirtų savivaldybės biudžeto asignavimų lėšų.

Kiti sprendimui priimti reikalingi pagrindimai, skaičiavimai ar paaiškinimai:

Nėra.

Lyginamasis variantas:

Nėra.

Bendrojo skyriaus patarėja,	atliekanti savivaldybės parengties pareigūno funkcijas,	l. e. skyriaus vedėjo pareigas Džiuginta Mikalauskienė